Inhoudsredakteur | Maroela Media
Die pos is in Kloofsig, Centurion gebaseer. Om daarvoor in aanmerking te kom, benodig jy ŉ tersiêre kwalifikasie in Joernalistiek, Media, Kommunikasie of ’n soortgelyke kwalifikasie, en minstens 4 jaar ondervinding in die joernalistieke bedryf waarvan minstens 1 jaar ondervinding in ŉ bestuursposisie. Jy moet ook bewese ervaring in die digitale media hê en uitstekende begrip van en insig in die Afrikaanse en Suid-Afrikaanse mediawese, ’n aanvoeling vir media-etiek en mediawetgewing, sowel as ŉ baie wye algemene kennis. Jy moet ook ŉ belangstelling in die Afrikaanse kunste-, letterkunde- en vermaakbedryf hê.
Die pligte van die pos behels onder meer:
Bestuur van die sagtenuuskantoor en -joernaliste
Toeken van sagtenuusstories aan joernaliste
Hulp aan joernaliste met die uitvoer van sagtenuusopdragte
Nagaan en goedkeur van alle sagtenuusstories wat deur joernaliste geskryf word
Gehaltebeheer van alle sagtenuusberigte
Gehaltebeheer oor die produksamestelling van sagte nuus op die webwerf en ander platforms
Verseker dat die redaksionele beleid deur sagtenuusjoernaliste toegepas word
Bystanddiens aan sagtenuusjoernaliste wanneer funksies na-ure bygewoon word
Opleiding aan nuwe sagtenuusjoernaliste
Insette in redaksionele bestuursbesluite
Skryf en publiseer self sagtenuusstories soos nodig, veral moeiliker en meer ondersoekende stories.
Stuur asseblief jou CV (geen sertifikate nie) voor of op 15 Maart 2019 aan Mienke Mostert as jy in hierdie profiel pas.